**Cégtábla vagy cég felirat?**

**Minden vállalkozásnak ki kell tennie a székhelyre egy táblát, mely a céget jelöli. Önmagában a cégtábla előíráson felül figyelni kell arra is, hogy a posta kézbesítés is zökkenőmentes legyen, mert ellenkező esetben szankciók is felmerülhetnek.**

Több jogszabály tartalmaz olyan rendelkezéseket, amelyek a cég jelölését érintik. Ezek közül a legfontosabb a *2006. évi V. Cégtörvény*, amely előírja hogy a székhelyen cégtáblával kell rendelkeznie a cégnek, de nem ír cégtáblára vonatkozó minimális méretet.

**„7. §** (1)[34](http://net.jogtar.hu/jr/gen/hjegy_doc.cgi?docid=A0600005.TV#lbj33id7c30) A cég székhelye a cég bejegyzett irodája. A bejegyzett iroda a cég levelezési címe, az a hely, ahol a cég üzleti és hivatalos iratainak átvétele, érkeztetése, őrzése, rendelkezésre tartása, valamint ahol a külön jogszabályban meghatározott, a székhellyel összefüggő kötelezettségek teljesítése történik. A **cégnek a székhelyét cégtáblával kell megjelölnie.** A cég létesítő okirata úgy is rendelkezhet, hogy a cég székhelye egyben a központi ügyintézés (döntéshozatal) helye. Amennyiben a cég székhelye nem azonos a központi ügyintézés helyével, a központi ügyintézés helyét a létesítő okiratában és a cégjegyzékben fel kell tüntetni. A cégeljárás szempontjából székhelynek minősül a külföldi vállalkozás magyarországi fióktelepe, a külföldiek közvetlen kereskedelmi képviselete, valamint az európai gazdasági egyesülés telephelye is.”

Az alábbi jogszabályok részletesen felsorolják azon feltételeket, melyeket minden vállalkozásnak (és magánszemélynek, egyéb szervezetnek) be kell tartania. Ha nem teljesülnek az itt leírtak, akkor társasház, irodaház esetén jelezni kell a közös képviselőnek a hiányosságot. Mivel ez egy általános kormányrendelet a postai kézbesítés szabályairól, így mindenkire vonatkozik.

Minden vállalkozás tapasztalja, hogy az adóhatóság rendszeresen küld postai levél küldeményeket az adózóknak. Amennyiben a posta ne tudja kézbesíteni az iratot, a második sikertelen kézbesítési kísérlet után beáll a kézbesítési vélelem. Azaz 2 sikertelen próbálkozás után is kézbesítettnek minősül minden irat. A NAV honlapján (és a mi honlapunk tudástárában is) található egy adatbázis ahol lekérdezhetők ezen át nem vett iratok, az azonosító számuk alapján. A következmények ezzel nem zárulnak le, mert végső esetben az adószám felfüggesztése, majd törlése is bekövetkezhet.

Tehát nézzük a postai törvény és a kézbesítési rendelet további ielőírásait:

A *postai szolgáltatásokról szóló 2012. évi CLIX. törvény* előírja hogy ki kell írni a cég nevét a postaládára:

**„41. §** (1)[28](http://net.jogtar.hu/jr/gen/hjegy_doc.cgi?docid=A1200159.TV#lbj27idfeaa) A postai szolgáltató a postai küldeményt a címként megjelölt vagy a Kormány által rendeletben meghatározott esetekben attól eltérő helyen kézbesíti. Kézbesítésnek minősül az is, ha a meghatalmazás alapján kézbesített postai küldeményt a 4. § *a)* pontjában felsorolt személyeken kívüli gazdálkodó szervezet gazdasági tevékenység keretében székhelyétől, telephelyétől vagy fióktelepétől különböző címre továbbítja és adja ott át a gazdálkodó szervezetnek nem minősülő címzett vagy egyéb jogosult átvevő részére.

(2) Nem könyvelt postai küldemény az erre a célra szolgáló **levélszekrénybe vagy kézbesítési ponton történő elhelyezéssel kézbesíthető**. Az ingatlan tulajdonosa vagy a **címzett köteles gondoskodni a levélküldemények elhelyezésére és sérülésmentes, biztonságos tárolására alkalmas, megfelelő méretű, zárható,** - kormányrendelet eltérő rendelkezése hiányában - **a címnek megfelelő jelzéssel ellátott levélszekrény rendelkezésre állásáról, továbbá arról, hogy az a postai szolgáltatók számára könnyen és biztonságosan megközelíthető legyen.** Az e követelményeknek megfelelő levélszekrény méretét és egyéb jellemzőit, valamint a kötelezettség nem teljesítésének jogkövetkezményeit a Kormány rendeletben határozza meg.”

*Jogszabály: A postai szolgáltatások nyújtásának és a hivatalos iratokkal kapcsolatos postai szolgáltatás részletes szabályairól, valamint a postai szolgáltatók általános szerződési feltételeiről és a postai szolgáltatásból kizárt vagy feltételesen szállítható küldeményekről szóló 335/2012. (XII. 4.) Korm. rendelet*

**„11. §** (1) A személyes kézbesítést nem igénylő **küldemények kézbesítésére**, valamint a személyes kézbesítést igénylő küldeményekhez kapcsolódó értesítő elhelyezésére az ingatlan tulajdonosa vagy a címzett által biztosított, a címhelyhez tartozó **levélszekrény abban az esetben felel meg** a Postatv. 41. § (2) bekezdésében foglalt könnyű és biztonságos megközelíthetőség követelményének, ha a levélszekrény megközelítése közvetlenül biztosított és a postai küldemények kézbesítését végző személy testi épségét nem veszélyezteti, továbbá **ha elhelyezése**

*a)* a közterületről közvetlenül meg nem közelíthető, csak közterületi címmel rendelkező címhely esetében a telek cím szerinti bejáratánál történt;

*b)* a közterületről közvetlenül meg nem közelíthető, több címhellyel rendelkező épület esetében a telek cím szerinti bejáratánál egy csoportban, de címhelyenként külön-külön biztosítva (a továbbiakban: csoportos levélszekrény) történt;

*c)* a közterületről közvetlenül megközelíthető **lakóépület, irodaház, üzletház és egyéb hasonló jellegű intézmény esetében az épület bejárata közelében, az épületen kívül, vagy amennyiben az ahhoz való eljutás biztosított, az épületen belül a földszinten csoportos levélszekrényként történt**;

*d)* ipari park, gyártelep vagy egyéb, a gyalogos kézbesítést korlátozottan lehetővé tévő ingatlan esetében ezek bejáratánál, csoportos levélszekrényként történt; vagy

*e)* a levélszekrény vagy a csoportos levélszekrény esetében közterületről közvetlenül megközelíthető módon történt.

(2) A kézbesíthetőség érdekében a levélszekrénynek a következő követelményeknek kell megfelelnie:

*a)* a **bedobó nyílás minimális mérete: 30 x 230 mm**;

*b)* a **bedobó nyílás középvonalának földtől, padlószinttől mért távolsága: 700 mm és 1700 mm között**;

*c)* a levélszekrény kialakításának olyannak kell lennie, hogy alkalmas legyen a postai küldemények biztonságos és sérülésmentes elhelyezésére, valamint a kézbesített küldeményhez való **jogosulatlan hozzáférés megakadályozására**;

*d)* csoportos levélszekrény elhelyezése esetén a csoporton belül minden címhelyhez **külön-külön kell levélszekrényt** biztosítani oly módon, hogy azok **mindegyikén szerepelnie kell a közelebbi címadatnak és a címzett vagy lehetséges címzettek nevének**.”